LT Europos Sąjungos oficialusis leidinys C 18/40

Prancūzijos vyriausybės pranešimas Europos Parlamento ir Tarybos direktyvos 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų (1)

(Pranešimas apie prašymą išduoti leidimą, vadinamą „Permis de Lyon–Annecy“, skystiems arba dujiniams angliavandeniliams žvalgyti)

(Tekstas svarbus EEE)

2010/C 18/14

2009 m. sausio 15 d. įmonė Schuepbach Energy LLC, kurios pagrindinė buveinė yra 2651 North Harwood, Suite 570, Dallas, TX 75201, UNITED STATES OF AMERICA, pateikė prašymą trejiems metams gauti leidimą, vadinamą „Permis de Lyon–Annecy“, skystiems arba dujiniams angliavandeniliams žvalgyti maždaug 3 800 kv. kilometrų teritorijoje, užimančioje dalį Eno, Izero, Ronos, Savojos ir Aukštutinės Savojos departamentų.

Šio leidimo perimetras sudarytas iš paeiliui sujungtų dienovidinių ir lygiagrečių sankirtų, kurių geografinės koordinatės yra tokie taškai (NTF, Paryžiaus dienovidinis):

Taškai Ilguma laipsniais Platuma laipsniais A taškas yra 4,60 °R ilgumos sankirta su riba, skiriančia Prancūziją nuo Šveicarijos B 4,60 °R 51,10 °Š C 4,50 °R 51,10 °Š D 4,50 °R 51,00 °Š E 4,30 °R 51,00 °Š F 4,30 °R 50,90 °Š G 4,20 °R 50,90 °Š H 4,20 °R 50,70 °Š I 2,80 °R 50,70 °Š J 2,80 °R 50,80 °Š K 2,90 °R 50,80 °Š L 2,90 °R 51,00 °Š M 3,00 °R 51,00 °Š N 3,00 °R 51, 10 °Š O 3,30 °R 51,10 °Š P 3,30 °R 51,00 °Š Q 3,50 °R 51,00 °Š R 3,50 °R 50,80 °Š S 3,90 °R 50,80 °Š T 3,90 °R 51,10 °Š U 4,30 °R 51,10 °Š V taškas yra 4,30 °R ilgumos sankirta su riba, skiriančia Prancūziją nuo Šveicarijos Taškai nuo V iki A yra Prancūziją nuo Šveicarijos skirianti riba

Prašymų pateikimas ir leidimo suteikimo kriterijai

Pirminio prašymo ir konkurencinių prašymų pateikėjai turi atitikti sąlygas, nustatytas 2006 m. birželio 2 d. Nutarimo Nr. 2006-648 dėl kalnakasybos leidimų ir požeminio saugojimo leidimų 4 ir 5 straipsniuose (2006 m. birželio 3 d.Prancūzijos Respublikos oficialusis leidinys).

Susidomėjusios įmonės gali per 90 dienų nuo šio pranešimo paskelbimo dienos pateikti konkurencinį prašymą, remdamosi taisyklėmis, aprašytomis „Pranešime apie kalnakasybos leidimų išdavimą Prancūzijoje“, paskelbtame Europos Bendrijų oficialiojo leidinio C 374 1994 m. gruodžio 30 d. 11 puslapyje, ir nustatytomis Nutarimu 2006-648 dėl kalnakasybos leidimų ir požeminio saugojimo leidimų. Konkurenciniai prašymai siunčiami už kalnakasybą atsakingam ministrui toliau nurodytu adresu.

Priimant sprendimus dėl pirminio prašymo ir konkurencinių prašymų taikomi minėto nutarimo 6 straipsnyje nustatyti kalnakasybos leidimų suteikimo kriterijai, o sprendimai priimami ne vėliau kaip 2011 m. sausio 15 d.

Veiklai vykdyti ir sustabdyti taikomos sąlygos ir reikalavimai

Pareiškėjų prašoma remtis Kalnakasybos kodekso 79 ir 79.1 straipsniais ir 2006 m. birželio 2 d. Nutarimu Nr. 2006-649 dėl kalnakasybos, požeminio saugojimo darbų ir kasyklų bei požeminio saugojimo tvarkos (2006 m. birželio 3 d.Prancūzijos Respublikos oficialusis leidinys).

Papildomos informacijos galima gauti šiuo adresu: Ministère de l’écologie, de l’énergie, du développement durable et de la mer, en charge des technologies vertes et des négociations sur le climat (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense Paroi Nord, 92055 La Défense Cedex, FRANCE (tel. +33 140819537, faks. +33 140819529)

Paminėtas įstatymų ir kitų teisės aktų nuostatas galima rasti interneto svetainėje http://www.legifrance.gouv.fr

(1) OL L 164, 1994 6 30.